burgasdotpro/wikipedia huggingface dataset:
Mamut (fotoaparát)

Mamut je doskový fotoaparát nadštandardných rozmerov, ktorý vymyslel a postavil americký fotograf a vynálezca George Raymond Lawrence v roku 1900. Fotoaparát vážil 1400 libier (625 kilogramov) a exponoval fotografické dosky vo veľkosti 8 × 4,5 stôp (2,4 x 1,3 metra) výrobcu "Cramer Isochromatic". S doskou, ktorá vážila 225 kilogramov, muselo manipulovať 15 mužov. Fotoaparát sa tak stal najväčším svojho typu na svete.
História.
Altonské železnice chceli prezentovať fotografie svojho luxusného vlaku "Alton Limited" na výstave Exposition Universelle (1900) v Paríži. Celý vlak mal byť nasnímaný na jednej obrej fotografii. Lawrence, najatý na túto úlohu, vymyslel a postavil pre túto úlohu práve tento jedinečný fotoaparát. Boli z neho zhotovené celkom tri fotografie, ktoré na Expo získali cenu Grand Prix.
Stojaté vlnenie

Stojaté vlnenie je jav, keď sa vlnenie nachádza v superpozícii s iným vlnením tak, že vlnová funkcia má v istých polohách hodnotu konštantnú v čase. 
Stojaté vlnenie zvyčajne nastáva v prípade, že sa vlna odráža a vracia späť k svojmu zdroju, pričom vzdialenosť medzi zdrojom a bodom odrazu je násobkom vlnovej dĺžky. V prípade, že sa vlnenie odráža aj od zdroja, vlnenie zostáva medzi miestami odrazu aj po vypnutí zdroja, až kým sa nerozptýli kvôli nedokonalým odrazom späť. Zariadenie, ktoré toto využíva sa nazýva rezonátor.
Stojaté vlnenie sa bežne pozoruje napríklad na strunách hudobných nástrojov.
V kvantovej fyzike je významným javom stojaté vlnenie na uzavretej dráhe dĺžky, ktorá je násobkom vlnovej dĺžky, napríklad pravdepodobnostnej vlny elektrónu okolo jadra atómu. 
Matematický popis.
Pri stojatom vlnení dve vlny interferujú tak, že miesta konštruktívnej a deštruktívnej interferencie sú lokalizované. Na miestach, kde má deštruktívna interferencia maximum, sa hodnoty vlnovej funkcie odčítajú a hodnota výslednej vlnovej funkcie sa zvyčajne mení minimálne alebo vôbec (tieto body sa nazývajú uzly). Na miestach, kde má konštruktívna interferencia maximum, sa hodnoty vlnovej funkcie sčítajú a hodnota výslednej vlnovej funkcie sa zvyčajne mení maximálne (tieto body sa nazývajú protiuzly).
Jednoduchá vlnová funkcia má tvar:
kde:
V prípade stojatého vlnenia interaguje s vlnením s rovnakou vlnovou dĺžkou. Predpokladajme dokonalý odraz a teda tiež rovnakú amplitúdu:
Výsledná vlna má potom funkciu:
Použitím trigonometrických identít môžeme rovnicu upraviť na tvar:
V tomto tvare je vidno, že závislosť na polohe určuje maximum, akú môže funkcia dosiahnuť v ľubovoľnom čase, takže poloha miest s maximálnou amplitúdou kmitov sa nemení v čase.
Najdlhšie slovenské slovo

Najdlhšie slovenské slovo (odhliadnuc od slov so spojovníkmi, citosloviec a chemických látok) je:
Citoslovcia môžu byť teoreticky veľmi dlhé (napr. "uááááááááááááááááááááááááááááááááááááááá"). To isté platí pre názvy chemických látok (napr. chemický názov titínu má v angličtine až 189 819 písmen).
Teoreticky veľmi dlhé môžu byť aj niektoré slová, v ktorých je povolené opakovať predponu, napríklad: "popopopopozajtra", "prapraprapraotec".
Control

„Control“ je skladba anglickej drum and bassovej dvojice Matrix &amp; Futurebound. Bola vydaná ako singel dňa 29. decembra 2013. Skladba sa dostala do rebríčku UK Singles Chart na 18. miesto a na druhý týždeň dosiahla 7. miesto, čím sa stal ich komerčne najúspešnejším singlom.
Hudobné video.
Oficiálne hudobné video skladby „Control“ malo premiéru dňa 7. novembra 2013 prostredníctvom UKF Drum &amp; Bass, s celkovou dĺžkou 3 minúty a 48 sekúnd.
Ralph Waite

Ralph Waite (* 22. jún 1928, White Plains, New York, USA – † 13. február 2014, Palm Desert, Kalifornia) bol americký herec a režisér. 
Jeho najznámejšou úlohou bol Jon Walton starší v seriáli "The Waltons" televízie CBS, kde si vyskúšal aj réžiu.
Lebková klenba

Lebková klenba alebo kalva () je časť lebky, ktorá vytvára zhora nad mozgom ochrannú klenbu. Tvoria ju nasledovné kosti:
Tieto sú vzájomne spojené švami:
Lebkovú klenbu tvoria vonkajšia a vnútorná vrstva kompaktnej kosti (), medzi ktorými je uložená pórovitá, spongiózna kosť, nazývaná diploe. Na vnútornej ploche kalvy sú otlačky mozgových závitov a ciev.
V rámci embryonálneho (vnútromaternicového) vývoja osifikuje endezmálne (zjednodušene: povodne väzivový mezenchým sa mení na kosť).
Mestský kostol v Umeå

Mestský kostol v Umeå () je farský kostol vo švédskom meste Umeå. Kostol bol postavený v rozmedzí rokov 1892 až 1894 v neogotickom štýle a je to v poradí tretí kostol stojaci na rovnakom mieste.
Hozelský potok

Hozelský potok - pramení v okrese Poprad, medzi dedinami Úsvit a Hozelec. Ústi do rieky Poprad a bol pomenovaný po dedine Hozelec, cez ktorú preteká.
Chrysogeneia

Chrysogeneia alebo Chrysogoné ("Chrysogeneia, Chrysogoné") je v gréckej mytológii dcéra Alma, kráľa najväčšieho boiótskeho mesta Orchomenu. 
Podľa antického autora Pausania, po smrti orchomenského kráľa Eteokla, moc v kráľovstve prevzal Sizyfov syn Almos, ktorý mal dve dcéry, Chrysogeneiu a Chrysé. Zatiaľčo Pausanias o Chrysogenii nič nezaznamenal, zo schólia antického diela "Argonautica" od Apollónia Rhodského, kde je uvedená ako Chrysogoné, je známe, že bohovi Poseidónovi porodila syna Minya, zakladateľa mesta Orchomenos.
Chrysé

Chrysé () môže byť:
Pozri aj.
Chryse
Chryse

Chryse môže byť:
Troliga Bus Leonis

Troliga Bus Leonis je model mestského nízkopodlažného autobusu slovenského výrobcu Troliga Bus. Autobus existuje v prevední s pohonom na naftu, ako aj na elektrickú energiu. Prvý prototyp bol predstavený v roku 2009.
Prevádzka.
V roku 2016 boli vyrobené ešte minimálne dva autobusy, ktoré budú slúžiť na prezentačné účely. Prvý obdržal bielo-žltý náter a ide o elektrobus, druhý obržal červeno-biely náter.
Zoznam ostrovov Írska

Toto je zoznam ostrovov priliehajúcich k Írsku. Ostrovy sú zoradené podľa smeru hodinových ručičiek so začiatkom na severozápade.
Alexander (pápež)

Pápež Alexander môže byť:
Protipápež Alexander môže byť:
Nemecká doga

Nemecká doga je plemeno psa, ktoré je známe vďaka svojej obrej veľkosti. Bolo vyšľachtené v Nemecku. Napriek rozmerom dokáže byť veľmi priateľská a verná svojmu majiteľovi. Je zapísaná aj v Guinnessovej knihe rekordov ako najvyššie psie plemeno .
Pôvod.
História plemena siaha až do staroveku, do roku 3000 pred Kr. Podobizne zvierat podobajúcich sa na nemeckú dogu sa objavili už na egyptských pamiatkach v dobách starovekého Egypta. Neskôr sa extrémne veľké psy objavujú aj na starogréckych freskách z Tiryns, čiže počas helenistického obdobia. Takisto sú zachytené aj v stredoveku na mnohých runách v Škandinávií, na razených minciach z Dánska či v zbierke básní v starej nórčine.
V polovici 16. storočia boli z Anglicka dovážané krížence psov do mnohých krajín Európy. Boli to pravdepodobne kríženci írskeho vlkodava a anglického mastifa. Do Nemecka sa dostali pod názvom "English Dog", čo neskôr Nemci pozmenili na "Dogge". Nemecká šľachta ich chovala hlavne na lov a boli používaní na chytanie jeleňov, diviakov a dokonca aj medveďov. Niektoré psy strážili v noci spálne svojich pánov. Títo komorní psi boli vybavení pozlátenými obojkami a ich úlohou bolo chrániť spiace kniežatá pred vrahmi. Keď psov pri love nahradili strelné zbrane, tak sa nemecké dogy využívali len ako hobby a ako prejav luxusu.
Opis plemena.
Vo svojom vzhľade spojuje nemecká doga veľkosť, silu a eleganciu. 
Priemerná výška dospelého samca by mala byť 76 - 80 cm s váhou 54 kg, samica by mala mať 71 - 72 cm s váhou 45 kg. Dĺžka trupu by nemala byť väčšia ako výška. Hlava je úzka a pretiahnutá, s veľkými tmavými očami, čiernym ňufákom a prirodzene visiacimi ušami. Trup s hlavou spája svalnatý krk. Trup tvorí krátky a pevný chrbát s výrazným hrudníkom. Má dlhé končatiny so silným svalstvom. Jeho srsť je veľmi krátka, hustá a lesklá. Srsť môže byť vo viacerých variantoch: žltá, škrvrnitá, čierna a modrá.
Nemecká doga je pes vyrovnanej a kľudnej povahy. Má taktiež priateľskú a milú povahu a má rada deti.
Cvičenie.
Aktivita tohto plemena je mierna až priemerná v porovnaní s mnohými inými plemenami. Pre šteňatá je odporúčaná prechádzka a množstvo pohybu, pretože neustále rastú do výšky a vyvíjajú sa im kĺby a kosti. Mala by postačiť hodinová. Čo sa týka rýchlosti, tak nemecká doga je vďaka svojej veľkosti určite rýchlejšia ako niektoré iné psy. Na cvičenie sa najviac hodia parky a miesta, kde sa psy schádzajú. K zdraviu psa postačí taktiež nejaké hranie sa s nim, plávanie či večerná prechádzka.
Vo filme.
Azda najznámejšia nemecká doga vo filme je postava psieho detektíva Scooby Doo, ktorý je schopný rozprávať a je najlepším spoločník Shaggyho Rogersa. Známy je tiež film o psom tínedžerovi Marmadukovi, ktorý sa presťahoval do Kalifornie a zisťuje, že je ťažké zapadnúť do nového prostredia a tiež nájsť si partnerku. Objavil sa aj psí superhrdina ako Batmanov pes Bat-Hound.
Benedikt IX.

Benedikt IX. (* 1010?, Rím – † 1055?, Rím) bol 145., 147. a 150. rímskokatolícky pápež v troch obdobiach: 1032 – 1044, 1045 a 1047 – 1048. Bol jedným z najmladších pápežov v dejinách a jediným, ktorý vládol (aspoň de facto) v troch obdobiach.
Životopis.
Zvoliť a intronizovať ho nechal jeho otec Alberich III. tým že podplatil voličov. V roku 1037 urobil reformy v kúrii zamerané na centralizáciu. V septembri 1044 v Ríme vypukli boje, pred ktorými bol nútený utiecť, no nikdy nebol oficiálne zosadený. Rodina Crescenciovcov dosadila na miesto pápeža Silvestra III., ktorého Benedikt okamžite exkomunikoval a 10. marca 1045 ho vyhnal. No už po dvoch mesiacoch, 1. mája, písomne abdikoval v prospech Gregora VI. Ten musel Benediktovi zaplatiť obrovskú sumu peňazí. Benedikt bol oficiálne zosadený z pápežského stolca 24. decembra 1046 Henrichom III. na rímskej synode. Henrich menoval za pápeža Klementa II., ktorý však po necelých ôsmich mesiacoch nečakane zomrel. Vďaka nadšeniu ľudu a úplatkom bol Benedikt znovu dosadený 8. novembra 1047 a vládol až do 16. júla 1048, keď bol na pápežský trón inštalovaný Damazus II. Benedikt naňho neprestával chrliť kliatby a v apríli 1049 bol exkomunikovaný Lateránskou synodou. Tento rozsudok zrušil až Lev IX. Umrel a bol pochovaný v Grottaferrata na Albánskych kopcoch.
Chrysé (dcéra Alma)

Chrysé alebo Chrysa ("Chrysé") je v gréckej mytológii dcéra Alma, kráľa najväčšieho boiótskeho mesta Orchomenu. 
Po smrti orchomenského kráľa Eteokla, moc v kráľovstve prevzal Sizyfov syn Almos, ktorý mal dve dcéry, Chrysu a Chrysogeneiu. Podľa antického autora Pausania Chrysé a boh vojny Ares boli rodičmi syna Flegya, ktorý sa neskôr stal kráľom Orchomenu.
Démokoón

Démokoón ("Démokoón") je v gréckej mytológii syn trójskeho kráľa Priama. 
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Podľa antického autora Apollodora z Atén Démokoón patril medzi ďalších jeho synov, ktorých mal s inými manželkami, alebo družkami.
Meno Démokoóna zaznie aj v štvrtom speve Homérovej Iliady, keď v trójskej vojne umiera rukou ithackého kráľa Odysea. Jeho brat Antifos sa v boji snažil oštepom zasiahnuť Odysea, ale tesne ho minul a trafil Odyseovho spoločníka Leuka, ktorý sa práve chystal okradnúť mŕtvolu trójskeho bojovníka. Usmrtený Leukos nato padol na mŕtveho Trójana a prikryl ho vlastným telom. Nasrdený Odyseus potom v túžbe po pomste chytil svoj oštep a keď sa Trójania vzápätí dali na útek, prudko ho po nich vymrštil a zasiahol Démokoóna.
Tiara

Tiara môže byť:
Baráž

Baráž môže byť:
Snubný prsteň

Snubné prstene si vymieňajú pri svadobnom obrade ženích s nevestou ako symbol sľubu lásky, vernosti a spojenia.
Na jeho výrobu sa používa najčastejšie biele alebo žlté zlato, ale tiež striebro alebo chirurgická oceľ, prípadne kombinácia rôznych kovov. Obvyklé je podobné prevedenie oboch prsteňov. Nevesta môže mať prsteň ozdobený kamienkami. Výber je široký - od zirkónov až po brilianty a diamanty. Na vnútornú stranu prsteňa je možné vyryť krátky text. Býva to najčastejšie dátum svadby a mená novomanželov alebo aj citát.
Meranie.
Pri výbere snubného prsteňa je potrebné dať pozor na jeho správnu veľkosť. Tú pomôžu určiť v zlatníctve pomocou meracích krúžkov. Doma možno určiť veľkosť pomocou špagátu, ktorý omotáme okolo prsta a následne zmeriame jeho dĺžku, alebo pomocou papierových prúžkov s predtlačenými hodnotami.
Zásnubný prsteň.
Zásnubný prsteň má dať na vedomie všetkým, že osoba, ktorá ho nosí, je zasnúbená a bude sa vydávať. 
Dejiny.
Vymieňania snubných prsteňov sa datuje už od 12. storočia. Po svadbe tento prsteň nosí súčasne so zásnubným. Zásnubný prsteň začal svoju históriu v starovekom Egypte. V časoch starého Egypta mali zásnubné prstene úplne inú podobu než ako ich poznáme dnes. Prsteň tvoril kovový prúžok spojený do tvaru kruhu. Takýto prsteň mal symbolizovať nekonečnosť. Zásnubné prstene používali tiež v dobách starého Ríma. Rimania dávali prsteň spolu s malým kľúčikom, ktorý mal ochrániť obdarovaného. Rímske nevesty dostávali dva snubné prstene, jeden zlatý, ktorý nosili na verejnosti, druhý vyrobený z kameňa, ten používali počas vykonávania domácich prác. Nie vždy znamenalo nosenie prsteňa podobného snubnému manželstvo. Niekedy taký prsteň znamenal nedotknutosť nositeľa, alebo taký prsteň bol symbolom čistého priateľstva.
Červeň (priezvisko)

Červeň je slovenské priezvisko. Ženský tvar je Červeňová.
Sigma (skupina)

Sigma je anglická drum and bassová dvojica, ktorej členmi sú Cameron Edwards a Joe Lenzie. Prvýkrát sa stretli počas drum and bassových nocí v University of Leeds. Ich spolupráca v skladbe „Lassitude“ od DJa Fresha dosiahla v britskom rebríčku UK Singles Chart 98. miesto. Ich singel „Nobody to Love“, ktorý je prepracovanou verziou singlu „Bound 2“ od Kanye Westa, bol vydaný dňa 6. apríla 2014 a dosiahol 1. miesto v rebríčku UK Singles Chart a tiež v UK Dance Chart.
Kristína Turjanová

Kristína Vaculík Turjanová (* 28. august 1979, Trenčín) je slovenská herečka.
Vyštudovala Konzervatórium v Bratislave a VŠMU. Popri stálom angažmá v Divadle Andreja Bagara v Nitre od roku 2002 hosťuje vo viacerých divadlách.
Známou sa stala účinkovaním v seriáloch "Ordinácia v ružovej záhrade" a "Panelák". V seriáli "Búrlivé víno" hrala hlavnú postavu potom, čo sa Nela Pocisková rozhodla opustiť seriál.
Filmografia.
Filmy.
2024: Čarovné jablko
Bollywood

Bollywood je neformálne meno jedného z centier indického filmového priemyslu sídliaceho v Bombaji. Vzniklo zložením názvu mesta – Bombaj – a Hollywoodu, centra amerického filmového priemyslu.
Mimo Indiu sa tento názov niekedy nesprávne používa ako označenie pre všetku indickú filmovú produkciu, aj keď ide len o filmy točené v hindčine. Okrem Bollywoodu existujú v Indii aj ďalšie centrá filmového priemyslu, kde sa točia filmy v ďalších indických jazykoch (v tamilčine – Kollywood, telugčine – Tollywood, bengálčine, a malajámčine).
Zo západného hľadiska sú skoro všetky bollywodské filmy muzikály. Aj v akčných filmoch sa tancuje a spieva, nemusí to nijako posúvať dej.
Hyperión (syn Priama)

Hyperión ("Hyperión") je v gréckej mytológii syn trójskeho kráľa Priama.
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Podľa antického autora Apollodora z Atén Hyperión patril medzi ďalších jeho synov, ktorých mal s inými manželkami, alebo družkami.
Bentley Turbo R Continental

Bentley R-Type Continental bol automobil, ktorý v roku 1952 firma Bentley uviedla na trh, v tej dobe jeden z najrýchlejších štvorsedadlových automobilov na svete predávaný pod heslom "moderný lietajúci koberec, pre ktorý akoby vzdialenosť neexistovala". Aj v súčasnosti sa právom považuje za jeden z najveľkolepejších automobilov všetkých čias.Táto dvojdverová mašina bola určená pre najbohatších zákazníkov, keďže sa jej cena pohybovala okolo vtedajších 7600 libier, čo by v dnešnej dobe zodpovedalo takmer pol miliónu libier. 
Prístrojová doska.
Ako celé auto, tak aj prístrojová doska bola vybavená detailmi, ktoré dotvárajú celkovú eleganciu auta. Prvé typy mali štvorrýchlostné mechanické prevodovky s rýchlostnou pákou na podlahe na pravej strane, čo len zdôraznilo športový charakter auta. Na želanie sa sa auto dalo kúpiť aj s automatickou prevodovkou, ale takýchto typov sa vyrobilo iba 46 z celkového počtu 208 vyrobených áut (207 zo sériovej výroby a jeden prototyp).
Motor.
Continental mal 4-litrový radový šesťvalec s objemom 4566 cm3, ktorý sa v máji roku 1954 zvýšil na 4887 cm3. Bol známy ako motor s veľkým vŕtaním. Dosahoval rýchlosť až 193 km/h pri akcelerácii na 96 km/h za 13,5 sekúnd. Spotreba sa pohybovala okolo 14,5 l/100 km.
Šasi.
Continental bol navrhnutý dizajnérom Rolls-Royce Johnom Blatchleym. Tvar auta vznikol na základe novo sformulovaných princípov aerodynamiky. Blatchley znížil výšku chladiča, aby zlepšil distribúciu vzduchu a prednému sklu dal strmý sklon, čím ho spojil s bokmi karosérie a umožnil tak obtekanie vzduchu. Konštrukcia auta bola vyrobená z ľahkého hliníka, čo spôsobilo nižšiu váhu auta. Váhu bolo potrebné udržiavať na minime, pretože v 50. rokoch neboli vhodné pre rýchlosť nad 193 km/h. Tak isto, ako konštrukcia auta, aj rámy predného a bočných okien boli z ľahkého hliníka. Prototyp mal nárazníky z vysokokvalitnej zliatiny, pričom na sériových vozoch boli oceľové. Aerodynamika Continentalu predbehla svoju dobu a celé desaťročie. Zadná časť bola mierne kužeľovitá, čo podporilo obtekanie vzduchu a jeho usmernenie nad zadné kolesá tým, že boli zakryté blatníkom. Zadné kolesá boli zavesené na pevnej náprave s listovými pružinami, pričom predné boli s trojuholníkovými ramenami a vinutými pružinami. Zadné blatníky mali tvar pripomínajúci napnuté stehno šprintéra, čím sa podčiarkol športový vzhľad. Napriek tomu, že šlo o športový model, ku Predná časť mala klasický masívny vzhľad typický pre autá z tohto obdobia. Chladič bol krytý gotickou mriežkou, ktorá bola charakteristickou črtou pre športové autá. Predné hmlové svetlá boli známe ako predbiehajúce.
Povojnové auto.
V roku 1952, keď už začínala miznúť spomienka na 2. svetovú vojnu, bol Continental najdrahšie auto, aké sa dalo za peniaze kúpiť. Pôvodne bol určený výhradne na export, pričom 100 kusov z celkových 208 odišlo do zahraničia. Najviac ich odišlo do Ameriky. Britskí zberatelia, ktorí chcú zachovať teraz už miznúce dedičstvo, sa ich snažia vrátiť domov. Všetky zachovalé Continentaly sú lokalizované.
Trojitá koruna

Trojitá koruna môže byť:
Eduardo De Filippo

Eduardo De Filippo (* 24. máj 1900, Neapol, Taliansko – † 31. október 1984, Rím) bol taliansky dramatik, herec, scenárista a básnik. Niektoré svoje práce písal v neapolskom dialekte, preložil do tohto jazyka aj niektoré Shakespearove diela, čím významne prispel k jeho záchrane a rozvoju. 
Jeho otcom bol taliansky herec a dramatik Eduardo Scarpetta. Najväčší herecký úspech mal po boku Tota a Sofie Loren v De Sicovom filme "L'oro di Napoli" (1954). V roku 1981 sa stal doživotným senátorom.
Nino Manfredi

Nino Manfredi, rodným menom Saturnino Manfredi (* 22. marec 1921, Castro dei Volsci, Taliansko - † 4. jún 2004, Rím) bol taliansky herec a režisér, významný predstaviteľ žánru "commedia all'italiana".
Vittorio Gassman

Vittorio Gassman, rodným priezviskom Gassmann, (* 1. september 1922, Janov, Talianske kráľovstvo – † 29. jún 2000, Rím, Taliansko) bol taliansky herec a režisér. V roku 1975 získal hlavnú hereckú cenu na festivale v Cannes za rolu slepého kapitána Fausta Consola vo filme "Vôňa ženy".
Životopis.
Narodil sa v Janove, jeho otec bol Nemec a mama mala židovský pôvod. Vyštudoval herectvo na "Accademia Nazionale d'Arte Drammatica".
V divadle sa presadil najprv v divadelnej spoločnosti Luchina Viscontiho (upozornil na seba predovšetkým rolou Stanleyho Kowalskiho vo Williamsovej hre Električka zvaná Túžba), potom prešiel do talianskeho národného divadla (), kde stvárnil veľa klasických rolí (Hamlet a pod.). Ako jeden z prvých hercov začal pravidelne hrať v talianskej televízii. Už v roku 1956 ho preslávil televízny cyklus "Il Mattatore", a označenie Il Mattatore sa aj stalo jeho celoživotnou prezývkou (zhruba v zmysle "Pán Herec").
K jeho najslávnejším talianskym filmom patria "I soliti ignoti" (1958), "Il sorpasso" (1962), "La Grande Guerra" (1962), "Strašidlá" (1963), "L'Armata Brancaleone" (1966), "Vôňa ženy" (1974) alebo "C'eravamo tanto amati" (1974). Presadil sa však aj v Hollywoode – "Rhapsody" po boku Elizabeth Taylorovej, "War and Peace", "Cry of the Hunted", "Glass Wall", "Dirty game", "Nude bomb", "Sharky's Machine", "Sleepers". Venoval sa aj filmovej réžii ("Kean", "L'Alibi", "Senza famiglia, nullatenenti cercano affetto", "Di padre in figlio"). Vo Florencii založil vlastnú divadelnú školu.
Adam Michna z Otradovic

Adam Michna z Otradovic (* 1600, Jindřichův Hradec - † 16. október 1676 tamtiež) bol najvýznamnejší a najplodnejší český barokový skladateľ 17. storočia. Venoval sa tiež básnickej tvorbe pre ktorú ho česká literárna história považuje za jedného z najlepších českých barokových skladateľov. Pravidelne hrával v kostole na omšiach a na pohreboch. Jeho rodným mestom je Jindřichův Hradec, kde celý život pôsobil a aj v roku 1676 zomrel na náhlu chorobu.
Životopis.
Michna pochádzal zo starobylého šľachtického rodu. Bol rytierom, no napriek šľachtickému titulu nebola jeho rodina veľmi majetná. Pravdepodobne získal svoje prvé hudobné vzdelanie od otca, ktorý bol trubkár, organista a učiteľ hudby. Michna vyštudoval jezuitské gymnázium. Predpokladá sa, že jeho rodina bola katolícky založená, a to mohlo viesť k tomu, aby navštevoval cirkevnú školu. V minulosti bolo zvykom, že sa mladý muž oženil až vtedy, keď dosiahol nejaké zaistené postavenie, čo mohlo u Michnu znamenať to, že sa v roku 1628 stal organistom a mohol sa teda oženiť so Zuzanou Cimrmonovou, dcérou vinára. Svadbou sa postavenie Adama Michnu výrazne zlepšilo a dal sa so svojou ženou na obchodovanie s vínom.
Dve tretiny jeho tvorby sa stratili. Michna bol najplodnejším skladateľom 17. storočia. Na obdobie, v ktorom tvoril je pozoruhodné, koľko jeho skladieb bolo vytlačených. Je pravdepodobné, že vydanie svojich skladieb si musel hradiť sám. Poznáme 230 kompozícií sústredených do piatich zbierok, troch českých a dvoch latinských. Michnova tvorba bola hlavne hudba duchovná. Jeho prvým doloženým dielom je Obsequium. Skladateľ sa v ňom vyznáva z lásky a vďačnosti grófovi Vilémovi Slavatovi, ale aj Matke Božej, ktorej bol gróf oddaným ctiteľom. Pravdepodobne sa gróf nejakým spôsobom zaslúžil o Michnovo hudobné vzdelanie. Medzi ďalšie známe diela patria zbierky "Loutna česká", "Svatoroční muzika aneb Sváteční kancionál" a "Česká mariánska muzika", ktorej autorom textov je sám skladateľ. V predhovore tohto diela Michna opisuje piesne luteránov a utakvistov ako jed, čo opäť môže dokazovať, že bol vychovávaný v katolíckej rodine. Michna zhudobnil celkom 195 piesňových textov. Jeho piesne boli veľmi spevné. Michnova tvorba by sa dala rozdeliť na kancionály určené prostému ľudu a vyspelé chrámové skladby skomponované na liturgické latinské texty určené primárne pre zbor, ktoré stelesňovali ideálny typ duchovnej piesne 17. storočia.
Bol prvým skladateľom, ktorý zaviedol do latinskej figurálnej hudby v Čechách nový barokový štýl na vysokej úrovni. Ovládal väčšinu výrazových prostriedkov svojej doby, ale používal ich tak, že nie je možné určiť konkrétneho autora, ktorým bol inšpirovaný. Michnovi nevyhovovalo akým spôsobom sa hrala hudba v kostoloch. Podľa neho nebola hodná toho, aby bola hraná pre Boha, a preto finančne prispieval na zlepšenie situácie a založil nadáciu pre študentov. Uprostred ešte nie úplne štýlovo vyhradenej chrámovej hudby v prvej polovici 17. storočia patrí Michnovi čestné miesto. Ako skladateľ a básnik bol veľmi nadaný, no skladanie hudby a básní bolo pre neho pravdepodobne skôr osobnou záľubou než povinnosťou, ktorú by musel vykonávať z osobných dôvodov.
Pavol (pápež)

Pápež Pavol môže byť:
Zoznam diplomatických misií Slovenska

Toto je zoznam diplomatických misií Slovenska. Ich prevádzku riadi Ministerstvo zahraničných vecí SR. V decembri 2013 malo Slovensko 90 diplomatických misií, z toho
Zoznam neobsahuje honorárne konzuláty.
Alberto Sordi

Alberto Sordi (* 15. jún 1920, Rím, Taliansko – † 25. február 2003, tamže) bol taliansky herec, spevák, hudobný skladateľ a režisér. Získal Zlatý glóbus za rolu vo filme "Il diavolo" z roku 1963, Strieborného leva na festivale v Berlíne za rolu v snímke "Detenuto in attesa di Giudizio" z roku 1961, sedemkrát získal najprestížnejšiu taliansku filmovú cenu David di Donatello.
Majstrovstvá Európy v americkom futbale 2014

Majstrovstvá Európy v americkom futbale 2014 boli v poradí 13. Majstrovstvá Európy v americkom futbale mužov, ktoré organizuje Európska federácia amerického futbalu (EFAF). Konali sa od 30. mája7. júna 2014 v troch rakúskych mestách: Viedeň, Graz a St. Pölten, za účasti 6 tímov. Rakúsko bolo organizátorom európskeho šampionátu druhýkrát, predtým hostilo turnaj v roku 1995, vo Viedni. Titul obhájilo nemecké družstvo, ktoré vo finále zvíťazilo nad domácim Rakúskom až po predĺžení.
Tento turnaj zároveň slúžil ako kvalifikácia európskych družstiev na Majstrovstvá sveta 2015, ktoré sa uskutočnia vo Švédsku. Kvalifikovali sa na ne 3 najlepšie družstvá.
Výsledky.
Základné skupiny.
Skupina A.
St. Pölten
Skupina B.
Graz
Play off.
Viedeň
Hoplita

Hoplita (gr. ὁπλῑ́της, hoplítés) bol bojovník pechoty v starovekom Grécku, zaraďovaný do skupiny tzv. ťažkoodencov. Od 7. storočia pred Kr. tvorili hopliti hlavnú silu gréckeho vojska. Počas boja boli organizovaní do šíkov – faláng. Patrili medzi plnoprávnych a vážených občanov, zbrane a brnenie si hradili z vlastných prostriedkov.
Hopliti boli chránení hrudným pancierom z kovu alebo kože vystuženej kovom, náholenníkmi a prilbou z bronzu. Boli vybavení kruhovitým štítom (hoplon) a vyzbrojení mečom - Xifos, dýkou alebo kopijou. Táto ochrana a výzbroj podporovala boj muža proti mužovi a zároveň čiastočne obmedzovala pohyblivosť, čo viedlo k spôsobu boja vo falange.
Kenny Rogers

Kenneth Ray „Kenny“ Rogers (* 21. august 1938, Houston, Texas, USA† 20. marec 2020, Colbert, Georgia) bol americký spevák, skladateľ, fotograf, hudobný producent, herec, interpret, autor a jeden z významných členov Siene slávy umelcov country.
Napriek tomu, že bol všeobecne uznávaný ako významný predstaviteľ country westernového hudobného žánru, z jeho tvorby môžeme zaregistrovať viac ako 120 skladieb v hudobných rebríčkoch všetkých hudobných žánrov. Jeho tvorba bola na vrcholoch týchto rebríčkov viac ako 200 týždňov a ich predaj na celom svete dosiahol viac ako 130 miliónov nosičov. Vďaka tejto skutočnosti sa nachádzal na popredných pozíciách Zoznamu najpredávanejších hudobných umelcov na svete.
Dva albumy Kennyho Rogersa, "The Gambler" and "Kenny", sa nachádzajú v zozname "The 200 Most Influential Country Albums Ever", ktorý vzišiel z ankety organizovanej serverom About.com. V spoločnom prieskume čitateľov "USA Today" a časopisu "People", ktorý sa konal v roku 1986 bol zvolený za „Najobľúbenejšieho speváka všetkých čias“. Bol držiteľom viacero významných ocenení ako sú American Music Award, Grammy, Academy of Country Music a, samozrejme aj Ceny asociácie country music za jeho kariéru, ktorá v roku 2003 dosiahla šiestu dekádu.
Aj neskôr v roku 2006 Kenny Rogers vydal album "Water &amp; Bridges", ktorý sa dostal do Top 5 rebríčka Billboard Country Albums a tiež bol v Top 15 rebríčka Billboard 200. Prvý singel albumu „I Can't Unlove You“ sa tiež stal významným hitom. V nasledujúcom roku absolvoval koncertné turné po Spojenom kráľovstve a Írsku. Kenny Rogers viackrát dostal šancu predviesť aj svoje herecké schopnosti. Bol hlavnou postavou programu televíznych sérií, ktoré televízia CBS vysielala pod titulom "Kenny Rogers as The Gambler", tiež učinkoval napríklad v sérii "The Muppet Show".
Yves Tanguy

Raymond Georges Yves Tanguy (* 5. január 1900, Paríž, Francúzsko – † 15. január 1955, Woodbury, Connecticut, USA) bol francúzsky surrealistický maliar.
Charakteristika.
Jeho tvorba je nezobrazujúca, abstraktná a jeho tvary sa "presťahovali na súš" – púštny povrch, ďaleký horizont, dramatické svetlo – vplyv Dalího. Prvky a tvary už neplávajú, sú na dne, stvrdli, sú lineárnejšie a pripomínajú kamene. Je ovplyvnený aj východným umením. Priťahovala ho kaligrafia. Jeho tvorba je kresbovitejšia, je u neho viditeľný vplyv Giorgia de Chiricoa. V roku 1942 odišiel do USA.
Slovenskí hokejisti draftovaní NHL

Toto je zoznam slovenských hokejistov draftovaných NHL od roku 1978. 
V rokoch 1980, 2008, 2012 a 2016 nebol draftovaný nikto zo Slovenska.
Kluby NHL.
Poznámky
Aigeóneus

Aigeóneus ("Aigeóneus") je v gréckej mytológii syn trójskeho kráľa Priama.
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Podľa antického autora Apollodora z Atén Aigeóneus patril medzi ďalších jeho synov, ktorých mal s inými manželkami, alebo družkami.
Ilarion (kyjevský metropolita)

Ilarion (v slovenčine zriedkavo aj: Hilarion; ; * ? † 2. pol. 11. storočia) bol kyjevský metropolita a prvý neanonymný literárny autor Kyjevskej Rusi. Na kyjevskom metropolitnom stolci bol prvou osobou ruského pôvodu. Jeho pôsobenia malo značný význam pre upevnenie ruského ranostredovekého štátu.
Životopis.
Dátum jeho narodenia nie je známy. Podľa Nestorovej kroniky bol Ilarion pustovník, ktorý žil niekde pri Kyjeve. Pôsobil aj ako jeromonach (mních vysvätený za kňaza) v Chráme svätých Apoštolov v Berestove (sídlo kniežaťa) pri Kyjeve. V roku 1051 ho miestna synoda za pomoci kyjevského kniežaťa Jaroslava I. zvolila za kyjevského metropolitu, a následne bol vysvätený v Chráme Svätej Sofie. V úrade pôsobil pravdepodobne iba krátko, v rokoch 10511054. Po smrti Jaroslava I. vo februári 1054 sa funkcie metropolitu asi vzdal, pretože v roku 1055 je už v úrade metropolitu doložený Grék Efraim. Ďalšie informácie o Ilarionovom živote známe nie sú, nie je známy ani dátum jeho smrti.
Dielo.
Ilarion pravdepodobne vedel po grécky, v mladosti možno študoval v Byzancii. Určite poznal množstvo byzantských teologických spisov a rovnako aj písomníctvo južných Slovanov - Bulharov.
Jeho najvýznamnejšie dielo je spis (resp. veľkonočná kázeň) "Slovo o zákone a milosti", v ktorom „…demonštruje prednosti kresťanstva pred judaizmom…“ a „…[poukazuje] na samostatnosť cirkvi v Kyjevskej Rusi“. Protijudaistické polemiky v tomto diele súvisia s prijatím judaizmu vládnucou vrstvou Chazarov, ktorých ríša susedila s Byzanciou i Slovanmi.
Ďalším Ilarionovým dielom je "Ispovidanije vеry" (Vyznanie viery), ktoré vzniklo približne v roku 1051, pravdepodobne pri príležitosti jeho ustanovenia za biskupa.
Pri iných textoch sa jeho autorstvo nepodarilo dokázať presvedčivo.
Ilarionova originalita ukazuje ako rýchlo Kyjevská Rus prijala byzantskú kultúru a vedela z nej vlastným spôsobom čerpať. Od Ilariona sa v ruskej teológii vyskytovala taktiež kresťanská filozofia dejín. Tento aspekt Ilarionovho zmýšľania však nebol prevzatý z gréckej tradície a vplyv naň malo myslenie Cyrila a Metoda.
Zabitý v boji

Zabitý v boji ( [skratka "KIA"], ) je výraz, ktorým sa v rámci terminológie Organizácie Severoatlantickej zmluvy (NATO) označuje vojak, ktorý bol priamo zabitý v boji alebo zomrel na následky zranení alebo ďalšieho poškodenia skôr, ako bol dopravený do zdravotníckeho zariadenia. Tento termín bol v NATO štandardizovaný 1. decembra 1979.
Definícia Ministerstva obrany Spojených štátov je zhodná, avšak rozlišuje zabitých v boji a zabitých následkom teroristického útoku (). Ostatné ozbrojené sily používajú obdobné definície.
Mimo vojenskej terminológie sa používa aj výraz padlý v boji.
V genealógii sa zabitý v boji označuje symbolom prekrížených mečov (⚔).
X Factor

X Factor alebo (v niektorých prípadoch) The X Factor môže byť:
Brent (ropa)

Brent je typ ropy, ktorá sa používa ako referenčný typ pre oceňovanie ropy zo Severného mora, Afriky, Ruska, Strednej Ázie a Perzského zálivu pre európsky trh, teda asi dvoch tretín svetových dodávok ropy, približne od 80. rokov 20. storočia. Jedná sa o zmes (angl. blend) rôznych druhov ropy ťažených prevažne v oblasti Severného mora. Sú to hlavne Brent crude, Brent sweet, Oseberg alebo Forties. 
Ropa typu Brent je ľahká ropa (API 38,3°), aj keď v porovnaní s konkurenčným typom West Texas Intermediate až tak ľahká nie je. Obsahuje zhruba 0,37 % síry. Na druhú stranu je ľahšia a obsahuje menej síry ako Dubai crude. Je ideálna pre výrobu benzínu a stredných destilátov. Spracováva sa v rafinériách severozápadnej Európy, USA a v krajinách okolo Stredozemného mora. Ropa je na burze označená skratkou „SC“. Pôvodne bolo možné s týmto typom obchodovať iba na Medzinárodnej ropnej burze v Londýne, ale v roku 2005 bolo zavedené elektronické obchodovanie na Medzinárodnej burze známej pod skratkou ICE. Veľkosť jedného kontraktu na ropu Brent je 1000 barelov a obchoduje sa v amerických dolároch.
GodKnows

GodKnows je slovenská hudobná skupina, ktorá vznikla ako súčasť Spoločenstva Piar v meste Prievidza. Pravidelne koncertuje na modlitebných stretnutiach, bohoslužbách a gospelových festivaloch. Je známa predovšetkým vďaka skladbe „Voláme“, ktorá bola súčasťou záverečných chvál počas celoslovenského turné - Godzone KIOBK Tour 2013.
GodKnows vo svojej tvorbe spája prvky rockovej a elektronickej hudby. Ich debutový album bol vydaný v roku 2013 a na internetových diskusiách bol hodnotený ako „inovatívny, autentický a svieži“. Kapela je jednou z mála slovenských kresťanských hudobných telies, ktoré svoju tvorbu začali distribuovať online - cez iTunes.
Public Enemy

Public Enemy je americká hip-hopová skupina, ktorej členmi sú Chuck D, Flavor Flav, DJ Lord, The S1W group, Khari Wynn a Professor Griff. Skupina bola založená v roku 1982 v Long Islande v New Yorku, a je známa svojími politicky mierenými textami a kritikou amerických médií a aktívym podieľaním sa na problémoch Afroamerickej komunity. Ich prvé štyri albumy vydané v druhej polovici 80. rokov a v prvej polovici 90. rokov boli všetky certifikované zlatou alebo platninovou platňou. Podľa hudobného kritika Roberta Hilburna bola skupina "najuznávenejšou rapovou skupinou vôbec, čo sa týka tvorby." V roku 2004 zaradil časopis "Rolling Stone" skupinu Public Enemy na 44. miesto vo svojom zozname Immortals: 100 Greatest Artists of All Time. V roku 2007 bola skupina zaradená do Long Island Music Hall of Fame. V roku 2013 bola skupina uvedená do Rock and Roll Hall of Fame, čím sa stala štvrtým hip-hopovým interpretom v tejto sieni, po Grandmaster Flash and the Furious Five, Run–D.M.C. a Beastie Boys.
Ceny a nominácie.
Grammy Awards
American Music Awards
Rock and Roll Hall of Fame
FC Baník Prievidza

FC Baník Prievidza je slovenský futbalový klub, ktorý vznikol v máji 2011 fúziou ŠKF Baník Handlová a FK Baník Prievidza.
Klubové rekordy.
"Najviac odohraných ligových zápasov"
139 - Juraj Pekár
116 - Lukáš Sluka
107 - Juraj Viktory
106 - Andrej Turančík
80 - Dušan Bublák
77 - Peter Černák
75 - Ivan Belák
72 - Miroslav Oškrobaný
70 - Lukáš Krško
65 - Vladimír Drozd
60 - Marek Belanec
54 - Lukáš Zelenický
52 - Mário Lacko
51 - Martin Uríček
49 - Filip Hanus
"Najviac strelených ligových gólov"
36 - Dušan Bublák
35 - Ivan Belák
27 - Andrej Turančík
25 - Juraj Viktory
21 - Peter Černák
16 - Andrej Baláž
15 - Patrik Brestovanský
14 - Marek Frimmel
14 - Juraj Pekár
13 - Matúš Matuškovič
12 - Dávid Belanec
12 - Lukáš Zelenický
10 - Branislav Obžera
10 - Lukáš Sluka
9 - Milan Pastva
9 - Vladimír Drozd
Prehľad súťaži všetkých družstiev klubu.
(*) družstvá boli pred jarnou časťou odhlásené zo súťaže
L- stupeň súťaže U- konečné umiestnenie Z- počet zápasov V- víťazstvá R- remízy P- prehry B- získane body
Zdroj.
klubové ročenky
archív kronikára klubu
Anizy-le-Château (kantón)

Anizy-le-Château je francúzsky kantón v obvode Laon v departemente Aisne v regióne Pikardia. Tvorí ho 23 obcí.
Anizy-le-Château

Anizy-le-Château môže byť:
Chauny

Chauny môže byť:
Chauny (kantón)

Chauny je francúzsky kantón v obvode Laon v departemente Aisne v regióne Pikardia. Tvorí ho 20 obcí.
Coucy-le-Château-Auffrique

Coucy-le-Château-Auffrique môže byť:
Polymedón

Polymedón ("Polymedón") je v gréckej mytológii syn trójskeho kráľa Priama.
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Podľa antických autorov Hygina a Apollodora z Atén Polymedón patril medzi ďalších jeho synov, ktorých mal s inými manželkami, alebo družkami.
Coucy-le-Château-Auffrique (kantón)

Coucy-le-Château-Auffrique je francúzsky kantón v obvode Laon v departemente Aisne v regióne Pikardia. Tvorí ho 29 obcí.
Craonne (kantón)

Craonne je francúzsky kantón v obvode Laon v departemente Aisne v regióne Pikardia. Tvorí ho 34 obcí.
Craonne

Craonne môže byť:
Crécy-sur-Serre

Crécy-sur-Serre môže byť:
Crécy-sur-Serre (kantón)

Crécy-sur-Serre je francúzsky kantón v obvode Laon v departemente Aisne v regióne Pikardia. Tvorí ho 19 obcí.
La Fère

La Fère môže byť:
Marle

Marle môže byť:
Neufchâtel-sur-Aisne

Neufchâtel-sur-Aisne môže byť:
Rozoy-sur-Serre

Rozoy-sur-Serre môže byť:
Sissonne

Sissonne môže byť:
Tergnier

Tergnier Sissonne môže byť:
Rio Tinto

Rio Tinto je nadnárodná ťažobná spoločnosť s centrálami v britskom Londýne a austrálskom Melbourne.
Činnosť firmy.
Firma patrí medzi významných producentov železnej rudy, bauxitu, hliníka, medi, molybdénu, zlata, diamantov, uhlie, uránu, oxidu titaničitého alebo bóru.
Kritika.
Ťažobné aktivity firmy vyvolali celý rad problémov v rade krajín po celom svete.
Zátoka cisárovnej Augusty.
V 70. a v 80. rokoch 20. storočia bola Zátoka cisárovnej Augusty (Papua-Nová Guinea) silno znečistená odpadom z bane Panguna - najväčšej bane na meď na svete, v ktorej ťažila spoločnosť Rio Tinto. Tento problém prispel k vzniku separatistickej Bougainvillskej revolučnej armády a k občianskej vojne na ostrove v rokoch 1989 až 1997.
Mokrsko.
V 90. rokoch 20 storočia dcérska firma Rio Tinto Zinc (RTZ) vyhrala medzinárodné výberové konanie na prieskum ložísk zlata v Česku a prejavila záujem o povolenie ťažby zlata pri obci Mokrsko v strednom Povltaví. Tá by predstavovala jamový lom o rozmeroch 400 x 600 metrov a hĺbke 200 metrov v priestore vrchu Veselý a ťažbu asi 50 miliónov ton horniny pre získanie asi 40 ton zlata. Zámer vyvolal značný odpor verejnosti a ťažba nebola povolená.
Psychoanalytické chorobopisy

Psychoanalytické chorobopisy (v origináli nem. "Psychoanalytische Krankengeschichten") je kniha zo zozbieraných chorobopisov, ktoré si viedol Sigmund Freud. Bola prvýkrát vydaná v roku 1932 vo Viedni. Prvé slovenské vydanie vyšlo v roku 1994 vo vydavateľstve Danubiapress.
Z množstva chorobopisov svojich pacientov vybral Sigmund Freud niekoľko najzaujímavejších a rozhodol sa ich publikovať. Každý z nich určitým spôsobom ilustruje jeho chápanie neurotických ochorení a koncepciu psychoanalýzy. Okrem odbornej hodnoty majú tieto texty vysokú literárnu úroveň. Dokazujú autorovu schopnosť analyzovať ľudské vnútro, odvahu povedať pravdu o jeho stránkach duše, správaní a motivácii človeka, o dobe a morálke. Prípady publikované v Psychoanalytických chorobopisoch boli predtým vydané samostatne pod názvami "Vol. VII A Case of Hysteria, Three Essays on Sexuality and Other Works" (1901-1905) a "Vol. X The Cases of "Little Hans" and the "Rat Man"" (1909). Portrétmi Dory, Malého Hansa, Človeka s potkanmi, dr. Schrebera i Človeka s vlkmi sa Freud zaradil nielen ku klasikom psychoanalýzy, ale aj medzi významné literárne postavy svojej doby.
Prípady.
Prvý prípad, ktorým sa Freud v knihe zaoberá, je prípad "Dory", ktorá trpí hystériou (prvýkrát vydaná v roku 1905). Jej pravé meno je Ida Bauerová, v roku 1900 ju Freud liečil 11 týždňov. Hneď v úvode chorobopisu sa však zveruje s jedným z problémov, a to ako prekonať technické ťažkosti a viesť záznamy tak, aby boli neskôr publikovateľné.
Prípad Dory zaberá jednu z najväčších častí knihy a je jedným z príkladov analýzy ľudského vnútra.
Druhým chorobopisom, ktorý kniha obsahuje, je chorobopis päťročného chlapca prezývaného "malý Hans" (pravým menom Herbert Graf; prvýkrát publikovaný v roku 1909), ktorý trpí fóbiou, avšak nebol priamo Freudovým pacientom.
Tretiu časť knihy tvoria poznámky k prípadu nutkavej neurózy z roku 1909. Jedná sa o mladého muža, ktorý touto neurózou trpí. Dostal prezývku "muž s potkanmi" a jeho pravé meno nie je známe. Hlavným obsahom jeho choroby sú obavy, že sa niečo stane dvom osobám, ktoré veľmi miluje, otcovi a dáme, ktorú zbožňuje.
Ďalšiu čas knihy tvorí kapitola o prípade paranoje. "Daniel Paul Schreber" bol sudca, ktorý priebeh svojej choroby zapisoval do memoárov nazvaných "Memoirs of My Nervous Illness" vydaných v roku 1903, ktoré Freud neskôr analyzoval a tým pádom táto časť obsahuje opäť informácie od človeka, ktorý nebol priamo Freudovým pacientom.
Poslednou časťou knihy je kapitola Z histórie detskej neurózy (1918), ktorý sa týka "mladého muža [prezývaného "Vlčí muž", ktorého zdravie sa zrútilo v osemnástom roku života po nakazení kvapavkou a ktorý bol úplne závislý od druhých..." V raných rokoch trpel ťažkou neurotickou poruchou. 
Pravé meno vlčieho muža je Sergej Konstantinovič Pankejeff, ruský aristokrat, ktorý bol pacientom Siegmunda Freuda od 1910 do 1919. Prvú publikáciu venovanú vlčiemu mužovi vydal Freud v roku 1918 a rozoberal v nej sen o strome, na ktorom sedeli bieli vlci.
Freud tvrdí, že tento sen bol dôsledkom scény sexu rodičov, ktorú Sergej videl vo veľmi útlom veku.
Popolvár najväčší na svete

Popolvár najväčší na svete (, ) je koprodukčná slovensko-nemecká filmová rozprávka, ktorú v roku 1982 natočil režisér Martin Ťapák na motívy slovenskej ľudovej rozprávky Pavla Dobšinského. Príbeh o rytierskej cti, potrestanom zle a nežnej láske.
Jozef Strečanský

Don Jozef Strečanský (* 17. marec 1910, Špačince† 22. jún 1985, Sainte-Ode, Belgicko) bol slovenský rímskokatolícky kňaz, salezián, skladateľ, dirigent, pedagóg, exilový pracovník, riaditeľ Útulku pre utečencov z východnej Európy v Belgicku, držiteľ Pamätnej medaily Ústavu Pamäti národa in memoriam.
Zo života.
Pochádzal z ôsmich súrodencov. Ľudovú školu vychodil vo svojom rodisku. Gymnaziálne štúdia absolvoval na slovenskom saleziánskom súkromnom gymnáziu v Taliansku v obci Perosa Argentina (19231924) a v Šaštíne (19241926). Teologické štúdiá absolvoval v Ľubľane-Rakovniku (Slovinsko). Kňazskú vysviacku prijal 4. júla 1937 v Ľubľane. Primície mal 15. augusta v Špačinciach.
Pôsobil ako profesor v diecéznom a saleziánskom Malom seminári sv. Pavla na Hollého ulici v Trnave (19381946) a v Malom seminári v Komárne (19461950). V Trnave vytvoril spevácky chlapčenský zbor "Trnavskí saleziánski speváčikovia". So svojím speváckym chlapčenským zborom vystupoval i v Slovenskom národnom divadle.
Profesor Eugen Suchoň si vybral jeho spevácky zbor, aby ako prvý interpretoval jeho hymnickú pieseň "Aká si mi krásna".
V roku 1950 sa mu podarilo utiecť pred uväznením. Pôsobil v Rakúsku, Taliansku a v Belgicku. Od roku 1956 do 1981 zastával funkciu riaditeľa Útulku pre utečencov z východnej Európy. Útulok sídlil v obci Ramengies – Chin v Belgicku.
Charles Barkley

Charles Barkley (celým menom Charles Wade Barkley; * 20. február 1963, Leeds, Alabama, USA) je bývalý americký basketbalista.
Počas svojej kariéry v NBA hral za nasledujúce tímy:
V roku 1993 bol vyhlásený za najužitočnejšieho hráča NBA. Je držiteľom dvoch zlatých medailí z olympijských hier – z Barcelony 1992 a Atlanty 1996. V roku 2006 bol uvedený do basketbalovej Siene slávy (Basketball Hall of Fame).
So svojou pomerne malou výškou () sa preslávil ako vynikajúci obranca schopný získavať vysoký počet lôpt z doskoku. So svojou vysokou váhou v pomere k výške ( ako priemer za pôsobenia v NBA) mal vynikajúcu pohyblivosť a vysoko nadpriemerný výskok.
Po ukončení profesionálnej basketbalovej kariéry sa zviditeľnil predovšetkým prehranou sumou v hazardných hrách a kurzových športových stávkach; sám hovorí v interview z roku 2006 o desiatich miliónoch amerických dolárov.
Johnny Hallyday

Jean-Philippe Smet, známy pod umeleckým menom Johnny Hallyday (* 15. jún 1943, Paríž – † 6. december 2017, Marnes-la-Coquette) bol francúzsky spevák, skladateľ a herec. Od začiatku svojej umeleckej kariéry je považovaný za jednu z ikon francúzsky hovoriacich národov s prívlastkom francúzsky Elvis Presley.
Životopis.
So svojimi viac ako 50 rokmi umeleckej kariéry patrí medzi najslávnejších francúzskych spevákov a najvýraznejšie osobnosti francúzskej mediálnej sféry. Jeho tvár bola na obálkach časopisov viac než 2 100 krát. Po dobu 15 rokov bol Johnny Hallyday ženatý s populárnou bulharsko-francúzskou speváčkou Sylvie Vartan. Spolu boli dvadsať rokov označovaní za zlatý pár.
Absolvoval 181 koncertných turné a má vydaných 18 platinových albumov, ktorých predal na svete viac ako 100 miliónov. Vďaka tejto skutočnosti sa jeho meno nachádza v zozname najpredávanejších hudobných umelcov na svete. Dňa 3. decembra 2007 vyhlásil, že v roku 2009 mál po rozlúčkovom turné naplánovaný odchod do umeleckého dôchodku.
Hallyday zostával do značnej miery mimo Francúzska, Belgicka, Švajčiarska a kanadského Quebecu neznámy. Vyslúžil si tým hlavne v anglicky hovoriacich krajinách prívlastok „najväčšej rockovej hviezdy, ktorú ste nikdy nepočuli“. Predsa len je na medzinárodnej úrovni uznávaný ako jeden z mála neanglofónnych rokenrolovových hviezd s veľkou reputáciou. V roku 1997 dostal jeden z piatich najvyšších stupňov francúzskych vyznamenaní, keď získal Francúzsky rytiersky rad čestnej légie.
Clyde Drexler

Clyde Austin Drexler (* 22. jún 1962, New Orleans, Louisiana, USA) je bývalý americký basketbalista.
V rokoch 1983 – 1995 hral v NBA za tím Portland Trail Blazers a v rokoch 1995 – 1998 za Houston Rockets. S Rockets vyhral v roku 1995 finále NBA.
V roku 1992 bol členom tímu, ktorý získal zlatú medailu na olympijských hrách v Barcelone. Celkom desaťkrát (1986, 1988 – 1994, 1996, 1997) bol nominovaný do All Star tímu NBA.
Je členom basketbalovej Siene slávy (Basketball Hall of Fame).
Karl Malone

Karl Anthony Malone (* 24. jún 1963, Summerfield, Louisiana, USA) je bývalý americký basketbalista. Je známy pod prezývkou "Mailman" (Poštár).
18 sezón hral v NBA za tím Utah Jazz (1985 – 2003), na poslednú sezónu pred ukončením kariéry prestúpil do Los Angeles Lakers.
Karl Malone získal dvakrát cenu pre najužitočnejšieho hráča NBA (v rokoch 1997 a 1999). S tímom Jazz sa dvakrát dostal do finále NBA, ale zakaždým boli porazení Jordanovym Chicago Bulls. Odohral v NBA celkovo 1476 zápasov s priemerom 25,0 bodov na zápas. Za svoju kariéru nastrieľal druhý najvyšší počet bodov zo všetkých hráčov NBA. Viac bodov nastrieľal iba Kareem Abdul-Jabbar.
Spolu so svojím dlhoročným spoluhráčom Johnom Stocktonom doviedol k dokonalosti herný systém zvaný Pick and roll.
V rokoch 1992 a 1996 bol členom víťazného tímu USA na olympijských hrách.
John Stockton

John Houston Stockton (* 26. marec 1962, Spokane, Washington, USA) je bývalý americký basketbalista.
Celú svoju dlhú profesionálnu kariéru (1984 – 2003) odohral v tíme Utah Jazz v severoamerickej NBA. Je rekordmanom NBA v počte zápasov a sezón za jeden tím, v celkovom počte odohraných zápasov je v histórii NBA tretí (za Kareem Abdul-Jabbarom a Robertom Parishom).
Napriek svojmu (v kontexte NBA) malému vzrastu (185 centimetrov) je považovaný za jednu z najväčších osobností NBA všetkých čias. Je napríklad rekordmanom v počte asistencií (15 806; druhý Jason Kidd dosiahol o 3 715 menej). Celkom jedenásťkrát bol zvolený do NBA All-Stars tímu, drží rekord v počte získaných lôpt, s celkovým počtom 19 711 nastrieľaných bodov sa pohybuje okolo tridsiateho miesta v historických tabuľkách NBA.
Je držiteľom dvoch zlatých medailí z olympijských hier – z Barcelony 1992 a Atlanty 1996.
V Salt Lake City mu bola pred halou Utah Jazz odhalená socha a priľahlá ulica nesie už dnes za jeho života meno "John Stockton Drive".
David Robinson

David Maurice Robinson (* 6. august 1965, Key West, Florida, USA) je bývalý americký basketbalista. Je považovaný za jedného z najlepších podkošových hráčov všetkých čias.
Celú svoju profesionálnu kariéru v NBA (1989 – 2003) strávil v tíme San Antonio Spurs, s ktorým vyhral v rokoch 1999 a 2003 finále NBA.
V roku 1995 bol vyhlásený za najužitočnejšieho hráča NBA, celkom desaťkrát bol v NBA All-Stars tíme.
Za svoju kariéru v NBA dosiahol celkom 20 790 bodov, čo dáva úctyhodný priemer 23,2 bodu na zápas.
Je držiteľom dvoch zlatých medailí z olympijských hier – z Barcelony 1992 a Atlanty 1996.